Document ID: 32011R0011

REGOLAMENT TAL-KUMMISSJONI (UE) Nru 11/2011
tas-7 ta’ Jannar 2011
li jemenda ċerti regolamenti dwar il-klassifikazzjoni tal-oġġetti fin-Nomenklatura Magħquda
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1)., u b'mod partikolari l-Artikolu 9(1)(a) tiegħu,
Billi:
(1)
Il-qarquċa tax-xark f'forma ta’ trab, ippreżentata f’kapsuli tal-ġelatina u użata bħala suppliment għal mal-ikel ġiet ikklassifikata taħt l-intestatura 0305 skont ir-Regolament tal-Kummissjoni (KE) Nru 1858/98 tas-27 ta' Awissu 1998 li jirrigwarda l-klassifika ta' ċerti oġġetti fin-Nomenklatura Magħquda (2). Żejt ippreparat (li fih żejt tal-primula ta' filgħaxija, xaħam tal-ħalib u vitamina E), ippreżentat f’kapsuli tal-ġelatina u użat bħala suppliment għal mal-ikel ġie ikklassifikat taħt l-intestatura 1517 b’konformità mar-Regolament tal-Kummissjoni (KEE) Nru 3513/92 tat-3 ta’ Diċembru 1992 li jikkonċerna l-klassifikazzjoni ta' ċerti oġġetti fin-nomenklatura magħquda (3).
(2)
Fil-Każijiet maqgħuda C-410/08 sa C-412/08 Swiss Caps AG v Hauptzollamt Singen (4), il-Qorti tal-Ġustizzja tal-Unjoni Ewropea ddeċidiet li prodotti ppreżentati f'kapsuli u maħsuba biex jintużaw bħala suppliment għal mal-ikel għandhom ikunu kklassifikati taħt l-intestatura 2106, bħala preparazzjonijet tal-ikel li ma ġewx speċifikati jew inklużi x’imkien ieħor.
(3)
Bħala konsegwenza, huwa xieraq li jiġi adattat ir-Regolament (KE) Nru 1858/98 u r-Regolament (KEE) Nru 3513/92, sabiex tkun evitata klassifikazzjoni tat-tariffa differenti u biex tiġi żgurata l-applikazzjoni uniformi tan-Nomenklatura Magħquda fi ħdan l-Unjoni Ewropea.
(4)
Ir-Regolament (KE) Nru 1858/98 u r-Regolament (KE) Nru 3513/92 għandhom għalhekk jiġu emendati kif inhu xieraq.
(5)
Flimkien mal-korrezzjonijiet hawn fuq, huwa neċessarju li jkun enemdat ir-Regolament tal-Kummissjoni (KE) Nru 1179/2009 tas-26 ta’ Novembru 2009 li jemenda jew iħassar ċertu regolamenti dwar il-klassifikazzjoni tal-oġġetti fin-Nomenklatura Magħquda (5). Fit-tabelli stipulati fl-Annessi I, II u III tiegħu, ir-regolamenti soġġetti għal emenda (rispettivament, fil-forma ta’ bidla fil-kodiċi NM, fil-forma tat-tħassir ta’ punt fir-regolament, jew fil-forma tat-tħassir tar-regolament) huma elenkati. Punt (1) fit-tabella stipulata fl-Anness I imsemmija u punt (3) fit-tabella stipulata fl-Anness III it-tnejn li huma jirreferu għar-Regolament tal-Kummissjoni (KEE) Nru 484/79 tat-13 ta’ Marzu 1979 (6); Punt (79) fit-tabella stipulata fl-Anness I imsemmija u punt (31) fit-tabella stipulata fl-Anness II it-tnejn li huma jirreferu għal punt 3 tat-tabella stipulata fl-Anness għar-Regolament tal-Kummissjoni (KEE) Nru 2696/95 tal-21 ta’ Novembru 1995 (7).
(6)
Għall-fini biex tittranġa s-sitwazzjoni, l-Anness I tar-Regolament tal-Kummissjoni (KE) Nru 1179/2009 għandu jiġi emendat, permezz tat-tħassir tal-punti (1) u (79) tiegħu.
(7)
Il-miżuri previsti f’dan ir-Regolament huma f’konformità mal-opinjoni tal-Kumitat dwar l-Kodiċi Doganali,
ADOTTAT DAN IR-REGOLAMENT:
Artikolu 1
Punt (2) fit-tabella stipulata fl-Anness għar-Regolament (KE) Nru 1858/98 huwa mħassar.
Artikolu 2
Punt (1) fit-tabella stipulata fl-Anness għar-Regolament (KE) Nru 3513/92 huwa mħassar.
Artikolu 3
Fit-tabella stipulata fl-Anness I għar-Regolament tal-Kummissjoni (KE) Nru 1179/2009, punti (1) u (79) huma mħassra.
Artikolu 4
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-7 ta’ Jannar 2011.

Labels: 3
15
19